**Savio Hon Tai-Fai** (tradisjonell kinesisk: 韓大輝; forenklet kinesisk: 韩大辉; pinyin: *Hán Dàhuī*; jyutping: *Hon⁴ Daai⁶fai¹*; født 21. oktober 1950 i Hongkong) er en kinesisk kurieerkebiskop som virket som sekretær for Kongregasjonen for Folkenes Evangelisering i Vatikanet og deretter som pavelig nuntius.

Liv og virke
------------

### Prest

Han avla sine første løfter i 1969 som medlem av salesianerordenens kinesiske provins, og de evige løfter i 1975. Pater Hon Tai-fai ble presteviet i 1982, og bispeviet i februar 2011 av pave Benedikt XVI. Han tok doktorgrad i teologi ved det pavelige salesianske universitet i Roma.

Pater Hon Tai-fai har vært leder av ordenens kinaprovins, og har virket ved Holy Spirit Seminary College i Hongkong. Han har også undervist ved presteseminarer i Fastlands-Kina, publisert en rekke teologiske verker og oversatt Den katolske kirkes katekisme til kinesisk. Han ble medlem av det pavelige teologiske akademi i 1999 og den internasjonale teologiske kommisjon i 2004.

### Titulærerkebiskop

Utnevnelsen til sekretær for Kongregasjonen for Folkenes Evangelisering og til titularerkebiskop ble offentliggjort 23. desember 2010.

I mars 2011 sa Hon at den planlagte ordinasjon av seks prester av den kinesiske patriotiske katolske forening innebar en «splittelse ... som gir alvilig smerte for hele legemet --- hele legemet er arret og blødende», ettersom ingen biskop han ble gyldig utnevnt uten pavelig mandat. Han tilføyde ar de som hadde motsatt seg partiets vilje, som msgr Li Liangui (Cangzhou i Hebei) er nå holdt i isolasjon og tvunget til å gjennomgå politiskk og omsolkeringsklasser. Han sa at kinesiske prester og biskoper må vise «litt av en ryggrad» og stå immot regjeringspress ut av kjærlighet til Kirkens enhet og ihukommelse av de siste tiårenes mange heroiske trosvitner. Hon forsøkte uten fremgang å få løslatt to fengslede biskoper, Su Zhi-Min av Baoding og Cosmas Shi Enxiang av Yixian.

I juli 2011 fremholdt erkebiskop Hon i en tale til hundrevis av delegater til 17. plenarforsamling av Association of Member Episcopal Conferences in Eastern Africa (AMECEA) i Nairobi den stadig større rolle lekfolk spiller i evangeliseringsarbeidet. Han sa at *«gitt at mellom 70% og 80% av vår kirklige medarbeidere er kvinner, burde AMECEA anstrenge seg for å gi dem mer rom i beslutningsprosessene»*. Han advarte mot dødens kultur, i særdeleshet mot abort of annen «ideologisk gift fra andre land», som fører til en forvitring av visse afrikanske verdier hvis familiefokus kirken støtter opp om. AMECEA er et fellesskap av kristne som har vært nyttig for fremmet av familiebåndene ut over blodsbåndenes og stammelojaliteter, sa han med referanse til de mange interetniske konflikter i regionen.

Den 7. mars 2012 ble han utnevnt til medlem av den pavelige komite for de internasjonale eukaristiske kongresser.

På oppdrag fra pave Frans virket erkebiskop Hon som apostolisk administrator *sede plena* av erkebispedømmet Agaña på Guam fra 6. juni til 31. oktober 2016.

### Nuntius til Hellas

Den 28. september 2017 utnevnte pave Frans ham til apostolisk nuntius til Hellas.

### Nuntius til Malta

Den 24. oktober 2022 ble han utnevnt til apostolisk nuntius til Malta.

### Nuntius til Libya

Den 18. mai 2023 ble han utnevnt til apostolisk nuntius til Libya.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Alessandro Mattei (1744-1820) \*1743
* Kardinal Pietro Francesco Galleffi (1770-1837) \*1819
* Kardinal Giacomo Filippo Fransoni (1775-1846) \*1822
* Kardinal Antonio Saverio De Luca (1805-1883 ) \*1845
* Erkebiskop Gregor (Leonhard Andreas) von Scherr, O.S.B. (1804-1877) \*1856
* Erkebiskop Friedrich Josef von Schreiber (1819-1890) \*1875
* Erkebiskop Franz Joseph von Stein (1832-1909 ) \*1879
* Erkebiskop Joseph von Schork (1829-1905) \*1891
* Biskop Ferdinand von Schlör (1837-1924) \*1898
* Erkebiskop Johann Jakob von Hauck (1861-1943) \*1912
* Biskop Ludwig Sebastian (1862-1943) \*1917
* Kardinal Joseph Wendel (1901-1960 ) \*1941
* Erkebiskop Josef Schneider (1906-1998) \*1955
* Biskop Josef Stangl (1907-1979) \*1957
* Pave Benedikt XVI (1927- ) \*1977
* Erkebiskop *Savio Hon Tai-fai* (1950- ) \*2010

Referanser
----------

1. ↑  Chinese bishops should have no fear and say no to Beijing's demands, says Mgr Savio Hon, asianews.it
2. ↑  «Vatican urges African Church to involve more women in decision making». Independent Catholic News. 3. juli 2011. Besøkt 4. oktober 2017.
3. ↑  «Rinunce e Nomine, 07.03.2012» (pressemelding). Press Office of the Holy See. 7. mars 2012. Besøkt 4 October 2017.  Sjekk datoverdier i `|besøksdato=` (hjelp)
4. ↑  «Nomina dell’Amministratore Apostolico «sede plena» dell’Arcidiocesi di Agaña (Guam)». *Tägliches Bulletin* **(italiensk)**. Presseamt des Heiligen Stuhls. 6. juni 2016. Besøkt 6. juni 2016.
5. ↑  «Nomina del Nunzio Apostolico in Grecia». *Tägliches Bulletin* **(italiensk)**. Presseamt des Heiligfen Stuhls. 28. september 2017. Besøkt 28. september 2017.
6. ↑  «Nomina del Nunzio Apostolico in Malta». *Tägliches Bulletin* **(italiensk)**. Presseamt des Heiligen Stuhls. 24. oktober 2022. Besøkt 24. oktober 2022.
7. ↑  «Erkebiskop Savio Hon Tai-fai [Catholic-Hierarchy]». *www.catholic-hierarchy.org*. Besøkt 24. oktober 2022.

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** ISNI
 |